100 millió forintot csoportosít át a költségvetésben a koronavírussal kapcsolatos gyógyszerfejlesztésre a kormány, az erről szóló határozat a Magyar Közlöny pénteki számában jelent meg.

A 1120/2020. (III. 20.) kormányhatározat szerint „a Kormány az államháztartásról szóló 2011. évi CXCV. törvény 21. § (1) bekezdésében és 33. § (2) bekezdésében biztosított jogkörében eljárva

a koronavírus-járvány elleni védekezés érdekében a betegség ellen felhasználható gyógyszerek és gyógymódok kifejlesztésére 100 000 000 forint egyszeri átcsoportosítását rendeli el.

Az összeget a határozat szerint a rendkívüli kormányzati intézkedésekre félretett tartalékokból az Innovációs és Technológiai Minisztériumon keresztül egyetemeknek és főiskolák javára csoportosítják át. Az átcsoportosításért a Pénzügyminisztérium a felelős, azonnali határidővel.

Durva influenza vagy veszélyes világjárvány?

Vannak, akiknek már nincsenek kérdéseik,

És vannak, akik az Indexet olvassák!

Támogasd te is a független újságírást, hogy ebben a nehéz helyzetben is tovább dolgozhassunk! Kattints ide!